b'\n_START_ARTICLE_\nFeri Lain\xc5\xa1\xc4\x8dek\n_START_SECTION_\n\xc5\xbdivljenje\n_START_PARAGRAPH_\nFeri (Franc) Lain\xc5\xa1\xc4\x8dek se je rodil v Dolencih na Gori\xc4\x8dkem, hribovitem delu Prekmurja blizu mad\xc5\xbearske meje. Do osnovne \xc5\xa1ole je govoril in poslu\xc5\xa1al samo nare\xc4\x8dje. Na prekmur\xc5\xa1\xc4\x8dino njegovega otro\xc5\xa1tva ga nostalgi\xc4\x8dno spominja dana\xc5\xa1nja porab\xc5\xa1\xc4\x8dina, ki jo govorijo slovenski zamejci na Mad\xc5\xbearskem. Od mladostnih izku\xc5\xa1enj, ki so dolo\xc4\x8dile njegov odnos do sveta, moramo omeniti tudi  sre\xc4\x8devanja z Romi. Ti so \xe2\x80\x93 tako kot on \xe2\x80\x93 \xc5\xbeiveli na obrobju (v dobesednem in prenesenem pomenu) njegove rojstne vasi. Po maturi na gimnaziji v Murski Soboti je \xc5\xbeelel \xc5\xa1tudirati slikarstvo. Zaradi neuspe\xc5\xa1no opravljenih sprejemnih izpitov na ljubljanski Akademiji za likovno umetnost se je vpisal na FSPN (predhodnico dana\xc5\xa1nje Fakultete za dru\xc5\xbebene vede). Denar za pre\xc5\xbeivetje si je slu\xc5\xbeil kot sodelavec uredni\xc5\xa1tva dnevno-informativnega in igranega programa Radia Ljubljana, v prostem \xc4\x8dasu pa je pisal pesmi ter roman, ki je v nadaljevanjih izhajal v reviji Teleks. Leta 1992 je skupaj s prijateljem Francijem Justom ustanovil Podjetje za promocijo kulture Franc-Franc, ki se v glavnem ukvarja z zalo\xc5\xbeni\xc5\xa1ko dejavnostjo, je pa tudi organizator vsakoletnega sre\xc4\x8danja slovenskih mladinskih pisateljev Oko besede, na katerem se podeljuje ve\xc4\x8dernica, nagrada za najbolj\xc5\xa1e slovensko mladinsko literarno delo preteklega leta.\n_START_SECTION_\nDelo\n_START_PARAGRAPH_\nLain\xc5\xa1\xc4\x8dka ne moramo ozna\xc4\x8diti le kot pisatelja, temve\xc4\x8d tudi kot pesnika, dramatika, scenarista, soustvarjalca literarnih revij in avtorja \xc5\xa1tevilnih besedil slovenskih pevcev ter skupin. Lain\xc5\xa1\xc4\x8dek je avtor, ki pi\xc5\xa1e tako za odrasle, kot za mladino in otroke. Lain\xc5\xa1\xc4\x8dek \xc5\xbee od vsega za\xc4\x8detka ustvarja v okolju, kjer kultura in umetnost nimata pravega zaledja._NEWLINE_Lain\xc5\xa1\xc4\x8dek je zaslovel z romani, uveljavil pa se je tudi na podro\xc4\x8dju mladinske knji\xc5\xbeevnosti, kratke proze, radijske in lutkovne igre, filmskih scenarijev in kot tekstopisec  popevk ter \xc5\xa1ansonov. Za svoje literarno delo je prejel ve\xc4\x8d nagrad: Kajuhovo za roman Raza, nagrado Pre\xc5\xa1ernovega sklada za roman Ki jo je megla prinesla, kresnika za romana Namesto koga ro\xc5\xbea cveti in Muri\xc5\xa1a ter ve\xc4\x8dernico za zbirko pravljic Mislice. Posamezni romani so prevedeni \xc5\xbee v mad\xc5\xbear\xc5\xa1\xc4\x8dino, angle\xc5\xa1\xc4\x8dino, nem\xc5\xa1\xc4\x8dino, hrva\xc5\xa1\xc4\x8dino, \xc4\x8de\xc5\xa1\xc4\x8dino, \xc5\xa1pan\xc5\xa1\xc4\x8dino in katalon\xc5\xa1\xc4\x8dino, pravljice pa tudi v porab\xc5\xa1\xc4\x8dino (iz\xc5\xa1le so v zbirki Med Muro in Rabo, ki jo izdaja zalo\xc5\xbeba Franc-Franc)._NEWLINE_Leta 1981 je za\xc4\x8del pisati poezijo. Zbirka Ne bodi kot drugi (2007) je postala izjemno brana. Oblikovno preproste in spevne (tudi uglasbene) pesmi, ki z \xc5\xbeenskim in mo\xc5\xa1kim glasom izpovedujejo ljubezensko \xc4\x8dustvo v vseh mo\xc5\xbenih odtenkih in fazah - od silovite medsebojne predanosti do nesre\xc4\x8dne osamljenosti - so (tudi na spletnih straneh) osvojile neverjetno \xc5\xa1irok  krog bralcev razli\xc4\x8dnih starosti. Knjigi je bila prilo\xc5\xbeena \xc5\xa1e zvo\xc4\x8dnica, na kateri pesmi interpretirata dramska igralca Polona Juh in Vlado Novak (ki je igral tudi glavno vlogo v filmu Petelinji zajtrk), uvodno in zaklju\xc4\x8dno pesem pa avtor sam, zadnjo celo v prekmur\xc5\xa1\xc4\x8dini. Njegovi literarni liki so pogosto ljudje z dna socialne lestvice, skoraj praviloma pa se nahajajo v nekem eksisten\xc4\x8dno mejnem polo\xc5\xbeaju.\n_START_SECTION_\nDela za otroke in mladino\n_START_PARAGRAPH_\nCicibanija, pesmi (1987), _NEWLINE_Cufek modrijan, slikanica (1989), _NEWLINE_Cufek v \xc5\xbeivalskem vrtu, slikanica (1989), _NEWLINE_Ko \xc5\xbeeli Til\xc4\x8dka postati Tilka in ko \xc5\xbeeli Til\xc4\x8dek postati Tilen, zgodbe (1990), _NEWLINE_Aj\xc5\xa1a Naj\xc5\xa1a, roman (1989), _NEWLINE_Znal\xc4\x8dek na cesti, slikanica (1990) , _NEWLINE_\xc4\x8ciren \xc4\x8daj in juha kokos pokos kvak kvak, zgodba (1990), _NEWLINE_\xc5\xa0krat Sanjavec, pesmi (1992), _NEWLINE_Velecirkus Argo, roman (1996), _NEWLINE_Mislice, pravljice (2000), _NEWLINE_De\xc4\x8dek na dedovem kolesu roman (2001)_NEWLINE_Brki od mleka, pesmi (2002), _NEWLINE_Serija osmih slikanic o \xc5\xbdlopih (1999 \xe2\x80\x93 2002), _NEWLINE_Lu\xc4\x8dka, slikanica (2005), _NEWLINE_Tudi \xc5\xbeivali sanjajo, pesmi (2008), _NEWLINE_Hit poletja, roman (2008), _NEWLINE_\xc4\x8ce pade\xc5\xa1 na nos ne pride\xc5\xa1 na Nanos, pesmi (2003), _NEWLINE_Mi\xc5\xa1ek Mi\xc5\xa1ko in Belami\xc5\xa1ka, slikanica (2009), _NEWLINE_Medo praznuje rojstni dan, pesmi (2010), _NEWLINE_Barvice, pesmi (2010), _NEWLINE_Pesmi o Mi\xc5\xa1ku in Belami\xc5\xa1ki, pesmi (2010), _NEWLINE_Ko bova velika, zgodbe (2012), _NEWLINE_Bratec in sestrica, slikanica (2013)_NEWLINE_Ku\xc5\xbea Goldi gre na sprehod, slikanica (2014)\n_START_SECTION_\nRadijske igre\n_START_PARAGRAPH_\nOsebni zaimek Bavbav - 56,25 min \xe2\x80\x93 premiera\xc2\xa0: 22.05.1987_NEWLINE_De revolutionibus \xe2\x80\x93 26min \xe2\x80\x93 premiera:15.01.1988_NEWLINE_Vrata \xe2\x80\x93 26,4 min - premiera:14.10.1988_NEWLINE_Primer Kalman \xe2\x80\x93 29,2 min \xe2\x80\x93 premiera: 18.11.1988 (soavtorja Branko \xc5\xbdunec in Igor Likar)_NEWLINE_Predsednik siromakov \xe2\x80\x93 59,15 min \xe2\x80\x93 premiera: 10.03.1989_NEWLINE_Prva sraka \xc5\xa1e ne prinese pomladi \xe2\x80\x93 45,3 min \xe2\x80\x93 premiera: 16.09.1990_NEWLINE_Grinta \xe2\x80\x93 38,25 min \xe2\x80\x93 premiera: 06.11.1992 - (adaptacija romana Grinta)_NEWLINE_Majhen mo\xc5\xbe v \xc4\x8dolnu \xe2\x80\x93 51 min \xe2\x80\x93 premiera: 01.10.1993_NEWLINE_Edi Manfredi \xe2\x80\x93 36,55 min \xe2\x80\x93 premiera: 27.02. 1996 \xe2\x80\x93 (adaptacija gledali\xc5\xa1ke igre Impresarij)_NEWLINE_Penzion Evropa \xe2\x80\x93 47,5 min \xe2\x80\x93 premiera: 01.03.1996 \xe2\x80\x93 (adaptacija gledali\xc5\xa1ke igre Penzion Evropa)_NEWLINE_Jesen \xe2\x80\x93 30,15 min \xe2\x80\x93 premiera 06.10.1998_NEWLINE_Pokli\xc4\x8dite gospo Milo-21-Samotar \xe2\x80\x93 25,15 min \xe2\x80\x93 premiera: 28.03.1999_NEWLINE_Pokli\xc4\x8dite gospo Milo-22-Alkoholik \xe2\x80\x93 26,2 min \xe2\x80\x93 premiera: 16.05.1999_NEWLINE_Pokli\xc4\x8dite gospo Milo-23-Brezdomec \xe2\x80\x93 23 min \xe2\x80\x93 premiera: 23.05.1999_NEWLINE_Pokli\xc4\x8dite gospo Milo-19-Bencinski servis \xe2\x80\x93 24,1 min \xe2\x80\x93 premiera: 30.05.1999_NEWLINE_Pokli\xc4\x8dite gospo Milo-20-Ljubezen \xe2\x80\x93 24,1 min \xe2\x80\x93 premiera: 06.06.1999_NEWLINE_Petelinji zajtrk-01 \xe2\x80\x93 32,2 min \xe2\x80\x93 premiera: 02.05.2000 \xe2\x80\x93 (adaptacija romana Petelinji zajtrk)_NEWLINE_Petelinji zajtrk-02 \xe2\x80\x93 27,3 min \xe2\x80\x93 premiera: 09.05.2000 - (adaptacija romana Petelinji zajtrk)_NEWLINE_Petelinji zajtrk-03 \xe2\x80\x93 23,25 min \xe2\x80\x93 premiera: 16.05.2000 - (adaptacija romana Petelinji zajtrk)_NEWLINE_Petelinji zajtrk-04 \xe2\x80\x93 30,4 min \xe2\x80\x93 premiera: 23.05.2000 - (adaptacija romana Petelinji zajtrk)_NEWLINE_Petelinji zajtrk-05 \xe2\x80\x93 34,45 min \xe2\x80\x93 premiera: 06.06.2000 - (adaptacija romana Petelinji zajtrk)_NEWLINE_Dej \xe2\x80\x93 44,5 min \xe2\x80\x93 premiera: 28.08.2001_NEWLINE_Hit poletja \xe2\x80\x93 36,4 min \xe2\x80\x93 premiera: 06.06.2006 - (adaptacija romana Hit poletja)_NEWLINE_2018 - LOL XD HE DEAD_NEWLINE__NEWLINE_KRATKE RADIJSKE IGRE_NEWLINE__NEWLINE_Smrt sopotnica \xe2\x80\x93 11,25 min \xe2\x80\x93 premiera: 06.10.1989_NEWLINE_Za za\xc5\xa1\xc4\x8dito pikapolonic \xe2\x80\x93 9 min \xe2\x80\x93 premiera: 01.01.1990_NEWLINE_Radiofonski umor \xe2\x80\x93 13,15 min \xe2\x80\x93 premiera: 25.09.1992_NEWLINE_Karmenka z na\xc5\xa1ega \xc5\xa1tanta \xe2\x80\x93 10,3 min \xe2\x80\x93 premiera: 28.03.1998_NEWLINE_Zakonski in nezakonski otrok \xe2\x80\x93 12,2 min \xe2\x80\x93 premiera: 21.11. 1998_NEWLINE__NEWLINE_RADIJSKE IGRA ZA OTROKE_NEWLINE__NEWLINE_Deklica Ferdinanda \xe2\x80\x93 25,3 min \xe2\x80\x93 premiera: 22.04.1984_NEWLINE_Regratova ro\xc5\xbea \xe2\x80\x93 31 min \xe2\x80\x93 premiera: 08.09.1991 \xe2\x80\x93 (adaptacija zgodbe Regratova ro\xc5\xbea) Brat je, \xc5\xa1krat je, tat je \xe2\x80\x93 36,4 min \xe2\x80\x93 premiera: 01.01.1994_NEWLINE_Stra\xc5\xa1ilo \xe2\x80\x93 22 min \xe2\x80\x93 premiera: 19.05.1996_NEWLINE_Gerda in Kaj \xe2\x80\x93 47,1 min \xe2\x80\x93 premiera: 22.12.1996 \xe2\x80\x93 (po motivu H.C. Andersena: Sne\xc5\xbena kraljica)_NEWLINE_Pozdrav pomladi \xe2\x80\x93 15,34 min \xe2\x80\x93 premiera: 30.03.1997_NEWLINE_\xc5\xbdlopi \xe2\x80\x93 39 min \xe2\x80\x93 premiera: 28.09.1997 \xe2\x80\x93 (adaptacija zgodbe \xc5\xbdlopi)_NEWLINE_Velecirkus Argo \xe2\x80\x93 39 min \xe2\x80\x93 premiera: 11.02.2000 \xe2\x80\x93 (adaptacija mladinskega romana Velecirkus Argo)_NEWLINE_Ignacija in njen angel \xe2\x80\x93 27,3 min \xe2\x80\x93 premiera: 09.04.2006 \xe2\x80\x93 (adaptacija zgodbe Ignacija in njen angel)'